פארק יד לבנים

ה[[טנק המוצג בפארק]]
פארק יָד לַבָּנִים או גן העצמאות הוא פארק גדול הנמצא במרכז פתח תקווה והוא בין הפארקים הגדולים בפתח תקווה, בנוסף, הפארק כולל את גן החי, מזרקות להשתכשכות, אגם גדול עם מפלים, אנדרטה, גן שעשועים, גן לכלבים, גת קדמונית ובסביבתו של הפארק נמצאים מספר מוזיאונים. הפארק נמצא בתוך סביבת מגורים ובעל גישה נוחה, חנייה המשמשת גם את גן החי ועוד.

==היסטוריה==
בעת חנוכת בית יד לבנים באפריל 1953 פורסם שהבית נמצא בתוך גן שיקרא גן העצמאות ושטחו 50 דונם. שנה לאחר מכן, בתחילת מאי 1954 נחנך הגן בשטח של כ-30 דונם. בשנת 1963 נחנך בנוכחות דוד בן-גוריון שדרת הראשונים שהוקם בצמוד לגן.

הגן תוכנן על ידי האדריכלים ליפא יהלום ודן צור.

בשנת 2019 עבר הפארק שדרוג מקיף שכולל שדרוג השבילים, החלפת המתקנים בגן השעשועים והנגשה נוספת לבעלי מגבלות.

== מתחמים ואטרקציות ==
ברחבי הפארק ובסביבתו נמצאים מספר מתחמים הכוללים את:

=== מתחם הזיכרון ===
מתחם הזיכרון נמצא מאחורי בית יד לבנים והוא כולל אנדרטה לזכרם של בני פתח תקווה שנרצחו במאורעות תרפ"א, ביניהם: אבשלום גיסין, חיים צבי גרינשטיין, נתן רפפורט וזאב אורלוב.

בנוסף, ישנה אנדרטה נוספת לזכרו של רס"ן ניר יוגב שנהרג בתאונת דרכים ברמת הגולן ב-21 באוקטובר 1992. האנדרטה מסמלת את העיוות וחוסר הצדק של הגורל. שתי אבני הבזלת התלויות על שרשראות מסמלות את שני בניו שנשארו יתומים ותלויים על בלימה לאחר נפילת אביהם.

אנדרטה נוספת בגן היא אנדרטת טנק שלל סורי T-62 ישן הניצב בפארק. הטנק מהווה אנדרטת זיכרון לשלושה אנשי צוות של טנק שכונה "הטנק השלפן" שנהרגו במלחמת לבנון הראשונה לאחר שהשמידו טנקים סוריים רבים כולל טנק זה.

בפארק ניצב גם דגם "זחלילית נושאת ברן" ורכבת מוות מהשואה.
ה[[אנדרטה לזכרם של בני פתח תקווה שנרצחו במאורעות תרפ"א, 16 בספטמבר 2023]]

=== האגם והמפלים ===
נוסף לאנדרטאות בפארק ישנו אגם אקולוגי גדול עם מפלים גדולים, שנמצא צמוד לגבול גן החי. ברחבי הגן זורם פלג אקולוגי צר וארוך שמתחבר לאגם, אשר נמצאים דגים בתוכו. כמו כן, מדי פעם ניתן לראות עופות מים שעוצרים למנוחה ושתייה בפארק.

=== המזרקות וגן השעשועים ===
בפארק ישנו מתחם משחקים גדול ומוצל עם מתקנים המתאימים לילדים. מלבד גן השעשועים ישנו מתחם מזרקות שנחנך ב-15 בספטמבר 2015 ובעל שעות פעילויות קבועות במשך השבוע. במתחם ישנם כ-15 מזרקות, רצפת ניקוז וספסלים, ובלילה המזרקות מוארות. וכמו כן, בפארק ישנו גן כלבים סגור המשמש לבעלי כלבים בלבד.
=== גן החי ===
בתוך הפארק נמצא גם גן החי העירוני, שהכניסה אליו בתשלום. גן החי הוא גן חיות קטן בעל מגוון עופות, יונקים וזוחלים גדול, שביניהם: קפוצ'ינים, פלמינגו מצוי, ארות, בבונים מצריים, צבי יבשה דרבניים, איגואנות ומינים רבים אחרים.

=== קריית המוזיאונים ===
בסביבת הפארק נמצאת "קריית המוזיאונים של פתח תקווה", שבה מספר מוזיאונים הכוללים את:
* מוזיאון האדם והסביבה - מוזיאון מדע ייחודי שנמצא מול הכניסה הצפונית לפארק, ובתערוכותיו ניתן לגעת, לשחק ולהפעיל את המוצגים. התערוכות עוסקות באנטומיה ובפיזיולוגיה של גוף האדם, חינוך לבריאות ויחסי הגומלין בין האדם לסביבה בה הוא חי. כמו כן, המוזיאון מציע מגוון תוכניות חינוכיות לתלמידים מכיתות גן ועד חטיבה עליונה.
גן החי]]
* מוזיאון פתח תקווה לאומנות - מוזיאון לאמנות עכשווית, המציג עבודות של אמנים ישראלים ובינלאומיים במגוון מדיומים: ציור, פיסול, צילום, וידאו, קולנוע, אדריכלות, מיצב ומיצג. למוזיאון אוסף יצירות אמנות, הממחיש את התפתחות האמנות הישראלית החל משנות העשרים של המאה העשרים ועד ימינו.
* בית יד לבנים - מוזיאון להנצחת זכרם של חללי מערכות ישראל וטיפול במשפחות השכולות. במוזיאון מתקיימות פעילויות חינוכיות ותרבותיות שונות למען הנצחת החללים. בנוסף, ישנו חדר זיכרון שבו תלוי לוח הנצחה, עליו חרוטים שמות חללי אותו יישוב ודפים המספרים את קורות חייהם.
* הארכיון לתולדות פתח תקווה - ארכיון הכולל ארכיון מנהלי של עיריית פתח תקווה, ארכיונים פרטיים של מוסדות וארגונים הקשורים לעיר, ארכיונים אישיים של בני פתח תקווה, ואוספים. בין האוספים בארכיון נמצאים: מסמכי ועד המושבה והמועצה המקומית משנת 1903 ועד 1937, מסמכי העירייה משנת 1937 ועד היום.
*מוזיאון ראשונים לתולדות פתח תקווה - מוזיאון המציג את ההיסטוריה של פתח תקווה מהקמתה ב-1878.
*מוזיאון הפוחלצים - מוזיאון זה הוא חלק מגן החי, וביקורו בו כלול בכרטיס הכניסה. המוזיאון הוא מוזיאון פוחלצים מהגדולים שבארץ.

== גלריה ==
<gallery>
קובץ:PikiWiki Israel 7932 bren carrier in petakh tikva.jpg|דגם "זחלילית נושאת ברן" בפארק
קובץ:PikiWiki Israel 7928 water pool in petakh tikva.jpg|אגם הפארק
קובץ:TANK-PT.jpg|הטנק הסורי בפארק
קובץ:PikiWiki Israel 7930 syrian tank t-62.jpg
קובץ:PikiWiki Israel 7929 memorial to major nir yogev.jpg|האנדרטה בפארק לזכר רס"ן ניר יוגב
קובץ:גת עתיקה 2.jpg|alt=|גתות עתיקות בגת
קובץ:גת עתיקה 1.jpg|alt=|גתות עתיקות בפארק
</gallery>

== קישורים חיצוניים ==
* [http://www.nelech.co.il/%D7%90%D7%AA%D7%A8%D7%99%D7%9D/%D7%9E%D7%99%D7%93%D7%A2/%D7%A4%D7%90%D7%A8%D7%A7-%D7%99%D7%93-%D7%9C%D7%91%D7%A0%D7%99%D7%9D-%D7%91%D7%A4%D7%AA%D7%97-%D7%AA%D7%A7%D7%95%D7%95%D7%94 פארק יד לבנים] באתר "נלך"
* [http://www.ligdol.co.il/NewChannels/Article.aspx?ArticleID=17296&channelId=4 פארק יד לבנים] באתר "לגדול"
* [https://www.google.co.il/maps/@32.086403,34.8715572,17.04z פארק יד לבנים] באתר גוגל מפות
* [http://www.beshabat.co.il/%D7%98%D7%99%D7%95%D7%9C-%D7%9C%D7%A4%D7%90%D7%A8%D7%A7-%D7%A4%D7%90%D7%A8%D7%A7-%D7%99%D7%93-%D7%9C%D7%91%D7%A0%D7%99%D7%9D-%D7%91%D7%A4%D7%AA%D7%97-%D7%AA%D7%A7%D7%95%D7%95%D7%94/ פארק יד לבנים] באתר "מה עושים בשבת?"
* 
*

==הערות שוליים==

קטגוריה:פתח תקווה: גנים ופארקים